Bammbiri iḽi ḽi na masiaṱari a rathi.
NSC Khethekanyo ya A: Zwibveledzwa zwa vhusiki (Maanea).
Khethekanyo ya B: Zwibveledzwa zwilapfu zwa vhudavhidzani.
Khethekanyo ya C: Zwibveledzwa zwipfufhi zwa vhudavhidzani.
Ni lavhelelwa u fhindula mbudziso nthihi kha khethekanyo ya A, nthihi kha khethekanyo ya B na nthihi kha khethekanyo ya C.
Thomani khethekanyo iṅwe na iṅwe kha siaṱari ḽiswa, hune ya fhelela hone ni talele.
Vhulapfu ha zwibveledzwa: Khethekanyo ya A: Maipfi a u bva kha 200 u swika 250.
Inwi no ima robothoni ni tshi khou ṱoḓa u pfuka. Khathihi fhedzi ha mbo ḓi pfala phosho khulu ya u gekhana ha dzigoloi, u pwashekana ha mafasiṱere na u tshema ha vhathu. Zwino inwi buletshedzani khombo iyo.
Khombo i shushaho ye nda i vhona.
Hu na vhaswa vhanzhi fhano Afrika-Tshipembe vha sa shumiho. Vha sokou mona-mona vha vhuya vha ḓelwa na nga mihumbulo yo bvaho. Ndi zwifhio zwine zwa nga itwa uri vhaswa avha vha wane mishumo.
Zwine zwa nga itwa uri vhaswa vha wane mishumo.
Vhanna ndi vhaongi vhavhuḓi u fhirisa vhafumakadzi.
Ni tshi khou ima na ṱhoho heyi kana ni tshi khou i hanedza, ṱaṱani.
Theḽevishini i na mbekanyamushumo nnzhi dzine vhathu vha dzi ṱalela zwi tshi ya nga madzangalelo avho. Ṅwalani maanea ni tshi khou sumbedza vhuḓi na vhuvhi ha dzimbekanyamushumo dzi sumbedzwaho kha theḽevishini.
vhuḓi na vhuvhi ha theḽevishini.
Ṱalelani tshifanyiso tshi tevhelaho nga vhusedzi, ni kone-ha u ṅwala maanea ane a anana natsho. Ni a ṋee ṱhoho yo teaho.
Fhindulani mbudziso nthihi kha tharu dzi tevhelaho. Vhulapfu ha phindulo yaṋu vhu vhe na maipfi a u bva kha 120 u ya kha 150.
Tshikoloni tsha haṋu ho dzudzanyiwa vhuṱambo mathomoni a ṅwaha hune ha ḓo vha ho rambiwa na vhabebi. Inwi no ṋewa ṱhoho hei uri ni ḓulugisele u ita ngayo tshipitshi.
Mulingo u lugiselwa hu tshe na tshifhinga.
Tshikoloni tsha haṋu hu na gurannḓa ine ya bva luthihi nga ṅwedzi. Inwi no humbelwa uri ni ṅwale mahumbulwa a mudzudzanyi (mueditha) wa gurannḓa iyo ane a ḓo ṅwalwa kha khoḽumu ya hone.
A no ngo farea zwavhuḓi nga tshumelo ye na ṋewa nga muṅwe wa vhashumeli vha ha masipala malugana na iṅwe thaidzo ye na vha ni nayo. Ṅwalani luṅwalo lwa u sumbedza u sa fushea haṋu ni lu ise kha masipala onoyo.
Fhindulani mbudziso nthihi kha tharu dzi tevhelaho. Vhulapfu ha hone vhu tea u vha vhukati ha maipfi a 80 u ya kha 100.
Murathu waṋu ha koni u vhasa mililo wa khuni; o aluwa hu tshi khou shumiswa muḓagasi, Zwino inwi mu ṅwaleleni ndaela dzine a tea u dzi tevhedza musi a tshi vhasa mulilo.
Khotsi aṋu ndi murungi wa biko wa yunifomo dza zwikolo. Vho hira lufhera lwa u rengisela kha zwiṅwe zwa zwifhaṱo zwihulwane ḓoroboni ya tsini na ha haṋu. Zwino inwi vha thuseni nga u vha ṅwalela khungedzelo ine ya ḓo anḓadzwa kha gurannḓa ya henefho hune na dzula hone.
Tshikoloni tsha haṋu hu khou ya u vha na muzika wa khoraḽa. Zwino inwi ni muṅwe wa vhadzudzanyi vha vhuṱambo uho. Ṅwalani phosiṱara ine na ḓo i vhea ho teaho uri i kunge vhaṱaleli vha ḓe nga vhunzhi.